ΓΡΑΠΤΗ ΕΡΩΤΗΣΗ E-3113/02

υποβολή: Charles Tannock (PPE-DE) προς την Επιτροπή

(30 Οκτωβρίου 2002)

Θέμα: Θρησκευτική ελευθερία στο Λάος

Είναι η Επιτροπή σε θέση να επιβεβαιώσει την πληροφορία ότι, από τότε που εγκρίθηκε στο Λάος ο νέος νόμος περί θρησκείας στις 6 Ιουλίου 2002, ολοένα και περισσότεροι χριστιανοί σε όλη τη χώρα εκτοπίζονται ή διώκονται με άλλον τρόπο για τις θρησκευτικές τους πεποιθήσεις, και ότι πολλές εκκλησίες έκλεισαν· Είναι η Επιτροπή σε θέση να επιβεβαιώσει ότι χριστιανοί αγρότες εμποδίστηκαν από το Κομμουνιστικό Κόμμα να δουλέψουν την εποχή της σποράς στα χωράφια τους από τα οποία εξαρτώνται αυτοί και οι οικογένειές τους, και ότι εξαναγκάστηκαν να δουλέψουν στα χωράφια ατόμων που είναι οπαδοί άλλων θρησκευμάτων· Γνωρίζει η Επιτροπή τις πληροφορίες σύμφωνα με τις οποίες οποδιοικητής της επαρχίας Σαβανακέτ έφτασε στην Μπαν Ντόνγκπουν με αστυνομική δύναμη και με ένα φορτηγάκι για να συλλάβει τρεις χριστιανούς ηγέτες ή ότι χριστιανοί που εκρατούντο σε φυλακή της Ουντομσάϊ απεβίωσαν απόποσιτισμό και έλλειψη ιατρικής φροντίδας στη διάρκεια των τριών τελευταίων ετών· Εάν ναι, μπορεί η Επιτροπή να μας πει τί διαβήματα έχει πραγματοποιήσει προς την κυβέρνηση του Λάος και εάν διεθνείς οργανώσεις όπως ο Ερυθρός Σταυρός έχουν πρόσβαση στις φυλακές της χώρας αυτής·

Τέλος, ποιο είναι το ύψος της οικονομικής βοήθειας που η Ευρωπαϊκή Ένωση χορηγεί στο Λάος· Η χορήγηση της οικονομικής βοήθειας εξαρτάται καθ' οιονδήποτε τρόπο από το σεβασμό των θρησκευτικών πεποιθήσεων του άλλου ή από τη γενικότερη τήρηση των κανονιστικών ρυθμίσεων για τα ανθρώπινα δικαιώματα·

Απάντηση του κ. Patten εξ ονόματος της Επιτροπής

(21 Νοεμβρίου 2002)

Η Επιτροπή έχει πλήρη επίγνωση των εκθέσεων σύμφωνα με τις οποίες η ελευθερία θρησκευτικής έκφρασης παραμένει περιορισμένη στο Λάος, καθώς και των εκθέσεων μελών χριστιανικών ομάδων τα οποία εδιώχθησαν ή/και φυλακίστηκαν λόγω των θρησκευτικών τους πεποιθήσεων.

Αν και το Σύνταγμα θεσπίζει το δικαίωμα και την ελευθερία έκφρασης της θρησκευτικής πίστης, οι αρχές κατά τα φαινόμενα περιορίζουν το δικαίωμα αυτό στην πράξη, ιδίως στις κοινότητες που δεν ασπάζονται το βουδισμό.

Το επίπεδο ανεξιθρησκίας διαφέρει μεταξύ των περιοχών. Αναφέρθηκαν συλλήψεις και κρατήσεις θρησκευτικών οπαδών και των πνευματικών ηγετών τους χωρίς να έχει απαγγελθεί κατηγορία. Επίσης, ορισμένοι Χριστιανοί καταδικάστηκαν για συγκεντρώσεις με στόχο την πρόκληση κοινωνικών ταραχών. Ορισμένες εκθέσεις αναφέρουν επίσης ότι οι θρησκευτικές ομάδες έχουν δυσκολίες στην ανεύρεση νέων τόπων λατρείας.

Η Επιτροπή, η αντιπροσωπεία της Επιτροπής στην Μπανγκόκ, αρμόδια για τις σχέσεις με τη Λαϊκή Δημοκρατία του Λάος, από κοινού με τις διπλωματικές αποστολές των κρατών μελών, παρακολουθεί στενά το θέμα αυτό καθώς και άλλα θέματα που συνδέονται με τα ανθρώπινα δικαιώματα στο Λάος. Όσον αφορά τα συγκεκριμένα γεγονότα που αναφέρονται στην ερώτηση, από τις έρευνες της Ένωσης και άλλων εταίρων στο Λάος δεν προέκυψαν αξιόπιστα στοιχεία.

Επί του παρόντος, οι διεθνείς οργανώσεις δεν έχουν πρόσβαση στις φυλακές του Λάος για την παρακολούθηση της κατάστασης. Η Επιτροπή, έχει επανειλημμένως θέσει το θέμα αυτό στις αρχές του Λάος και πρότεινε να επιτραπεί στη Διεθνή Επιτροπή Ερυθρού Σταυρού να αναλάβει την παρακολούθηση της κατάστασης των κρατουμένων, όμως, δυστυχώς, η πρόταση αυτή δεν είχε αποτέλεσμα.

Το πρώτο άρθρο της συμφωνίας συνεργασίας ΕΚ-Λαϊκής Δημοκρατίας του Λάος προβλέπει ότι ο σεβασμός των ανθρωπίνων δικαιωμάτων και των δημοκρατικών αρχών αποτελούν τη βάση της συνεργασίας. Τα θέματα σχετικά με το σεβασμό και την προαγωγή των ανθρωπίνων δικαιωμάτων εξετάζονται στις συνεδριάσεις της Μεικτής Επιτροπής ΕΚ-ΛΔΛ η οποία συστάθηκε βάσει της συμφωνίας συνεργασίας.

Η ανάγκη ενίσχυσης του σεβασμού των ατομικών και των πολιτικών δικαιωμάτων, περιλαμβανομένης της ελευθερίας θρησκεύματος, τονίστηκε στη δήλωση της Ένωσης κατά την 58η σύνοδο της Επιτροπής Ανθρωπίνων Δικαιωμάτων το Μάρτιο του 2002. Η Επιτροπή τόνισε επίσης τα προβλήματα αυτά κατά τη συνεδρίαση της Μεικτής Επιτροπής ΕΚ-ΛΔΛ στις 15 Μαΐου 2001. Μετά την έναρξη λειτουργίας της αντιπροσωπείας στο Λάος, η Επιτροπή θα μπορέσει να εντείνει ακόμη περισσότερο το διάλογο για τα θέματα των ανθρωπίνων δικαιωμάτων με τη κυβέρνηση του Λάος.

Σύμφωνα με το εθνικό ενδεικτικό πρόγραμμα για τη Λαϊκή Δημοκρατία του Λάος, η κοινοτική βοήθεια στη χώρα το διάστημα 2002-2004 αναμένεται να ανέλθει συνολικά σε 14 εκατ. ευρώ. Λαμβάνονταςπόψη τη φτώχεια πουπάρχει στη χώρα, η βοήθεια θα επικεντρωθεί στις πλέον ευάλωτες ομάδες του πληθυσμού, συγκεκριμένα, στις εθνικές μειονότητες. Η αγροτική ανάπτυξη, ηγεία και η βασική εκπαίδευση θα παραμείνουν οι σημαντικότεροι τομείς της κοινοτικής αναπτυξιακής βοήθειας. Επίσης, θα δοθεί ιδιαίτερη προσοχή σε θέματα ανθρωπίνων δικαιωμάτων και χρηστής διακυβέρνησης.